Magyar P.E.N. Club Hajnóczy Péternek
Magyar P.E.N. Club, levél, HP00273
Magyar P.E.N. Club, letter, HP00273
Kedves Hajnóczy Péter! Fázsy Anikó kolléganőmtől értesültem, hogy A kék ólomkatona helyett egy másik elbeszélését javasolja közlésre angol-francia nyelvű bulletinünk ezévi számába. Mivel az antológia, melyben a javasolt elbeszélés megjelent nem kapható, kérem, mielőbb küldje meg nekem három-négy olyan novellájának kéziratát, amelyeknek közlését szívesen venné és amelyekből válogathatnék. Sajnos a levelezés elég hosszadalmas dolog, de telefonon nem sikerült elérnem a Mozgó Világ szerkesztőségében. Én hétfőn, szerdán és csütörtökön vagyok elérhető a PEN-ben, általában 11 óra és 4 óra között: 184–143. Üdvözlettel: Kőrösy Lászlóné titkár (a bulletin szerkesztője)
Egy példány Hajnóczy Péternek küldött levél gépiratban, a P.E.N. Club egyik szerkesztőjétől. Boríték nem maradt fenn, a levélen a szerző, Kőrösy Lászlóné (a bulletin szerkesztője) kék tollal írt szignója látható, valamint a szöveg alatti oldaltartomány bal szélén piros filctollal és kék tollal írt autográf bejegyzések Hajnóczy Pétertől.
Kőrösy Lászlóné, titkár (a bulletin szerkesztője)